CELEX: 62011TB0340
Language: el
Date: 2012-10-17 00:00:00
Title: Υπόθεση T-340/11: Διάταξη του Γενικού Δικαστηρίου της 17ης Οκτωβρίου 2012 — Régie Networks και NRJ Global κατά Επιτροπής (Αγωγή αποζημιώσεως — Κρατικές ενισχύσεις — Παραγραφή — Ζημία δυνάμενη να αποκατασταθεί — Αγωγή εν μέρει προδήλως απαράδεκτη και εν μέρει προδήλως στερούμενη νομικού ερείσματος — Πρόδηλη έλλειψη αρμοδιότητας)

1.12.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 373/6
            
         Διάταξη του Γενικού Δικαστηρίου της 17ης Οκτωβρίου 2012 — Régie Networks και NRJ Global κατά Επιτροπής
   (Υπόθεση T-340/11) (1)
   
   (Αγωγή αποζημιώσεως - Κρατικές ενισχύσεις - Παραγραφή - Ζημία δυνάμενη να αποκατασταθεί - Αγωγή εν μέρει προδήλως απαράδεκτη και εν μέρει προδήλως στερούμενη νομικού ερείσματος - Πρόδηλη έλλειψη αρμοδιότητας)
   2012/C 373/10
   Γλώσσα διαδικασίας: η γαλλική
   
      Διάδικοι
   
   
      Ενάγουσες: Régie Networks (Λυών, Γαλλία) και NRJ Global (Παρίσι, Γαλλία) (εκπρόσωποι: B. Geneste και C. Vannini, δικηγόροι)
   
      Εναγομένη: Ευρωπαϊκή Επιτροπή (εκπρόσωποι: B. Stromsky και S. Thomas)
   
      Αντικείμενο
   
   Αγωγή αποζημιώσεως ασκηθείσα δυνάμει του άρθρου 340 ΣΛΕΕ με αίτημα την αποκατάσταση της ζημίας την οποία ισχυρίζονται ότι υπέστησαν οι ενάγουσες, αφενός, λόγω της παράνομης αποφάσεως της Επιτροπής της 10ης Νοεμβρίου 1997 σχετικά με την κρατική ενίσχυση N 679/97 και, αφετέρου, λόγω της φερόμενης παραβιάσεως της αρχής της χρηστής διοικήσεως που προκύπτει από την παράλειψη της Επιτροπής να άρει τις ζημιογόνες συνέπειες της αποφάσεως αυτής.
   
      Διατακτικό
   
   Το Γενικό Δικαστήριο διατάσσει:
   
               1)
            
            
               Απορρίπτει την αγωγή.
            
         
               2)
            
            
               Καταδικάζει τις Régie Networks και NRJ Global στα δικαστικά έξοδα.
            
         
      (1)  EE C 282 της 24.9.2011.